17/01/2013 | Administración LocalMunicipal
Cambre
Modificación da delegación de atribucións da área de cultura e turismo

Por esta Alcaldía, con data 9 de xaneiro de 2013, ditouse resolución relativa á delegación da área de Cultura e Turismo na primeira tenente de alcalde, dona Mª Jesús González Roel, que consta da seguinte parte dispositiva: Primeiro: Avocar a delegación xenérica efectuada a prol de don Marcos Vinicio Bousnina Moresco ata a súa reincorporación, a partir da cal continuará no exercicio das funcións que lle foron delegadas por esta Alcaldía segundo Resolución núm.999, de data 17 de xuño de 2011. Segundo: Conferir á primeira tenente de alcalde, dona Mª Jesús González Roel, a delegación xenérica dos servizos e actividades municipais que integran a área de Cultura e Turismo, e que veñen reflectidos na Resolución de Alcaldía núm.996, de data 17 de xuño de 2011, de creación das áreas de goberno local, que se transcribe a continuación, todo isto ata a reincorporación do titular don Marcos Vinicio Bousnina Moresco. Na que se integrarán os servizos e actividades municipais relativos ás seguintes materias: - Promoción da cultura e singularmente da lingua e a cultura de Galicia - Programación cultura - Exposicións culturais - Rede de bibliotecas e programas de animación á lectura - Xestión do museo e da escola municipal de música - Xestión do uso de locais polas asociacións veciñais - Espectáculos públicos - Festas populares - Xestión e promoción turística Terceiro: A delegación exercerase nos mesmos termos previstos na Resolución da Alcaldía núm.999, de data 17 de xuño de 2011, segundo se fai constar a continuación: - De conformidade co establecido no artigo 48 do Regulamento orgánico municipal, a delegación xenérica respecto da área de Cultura e Turismo comprende: a) A delegación do exercicio das competencias que a esta Alcaldía lle son atribuídas e que poden ser delegadas a teor do establecido no artigo 21.1 e 3. da Lei 7/1985, de 2 de abril, reguladora das bases do réxime local, incluíndo a facultade de dirixir os servizos contidos en cada área, a facultade de xestionalos en xeral, así como a facultade de resolver mediante actos administrativos que afecten a terceiros. Inclúese expresamente a facultade de ditar as resolucións que procedan nos procedementos de execución forzosa dos actos administrativos ditados en uso da delegación conferida. b) A concesión de subvencións a particulares en materias incluídas dentro do seu ámbito de delegación, de acordo co que dispoñan as normas en vigor e as bases de execución do orzamento. Neste caso, a facultade de concesión de subvencións leva engadida a de aprobar o gasto correspondente. c) O exercicio da postestade sancionadora nas materias comprendidas dentro da área de goberno. - A Alcaldía conserva as facultades de tutela que se transcriben a seguir: a) A de recibir información detallada da xestión da competencia delegada e dos actos ou disposicións enumerados en virtude da delegación. b) A de ser informado previamente a que se adopten decisións de trascendencia. c) O exercicio das accións xudiciais e administrativas e a resolución dos recursos de reposición que se poidan interpoñer contra as resolucións ditadas en uso das facultades delegadas. Cuarto: De conformidade co establecido no art.50.2 do ROM, a delegación requirirá, para ser eficaz, a súa aceptación por parte do concelleiro delegado. Enténdese aceptada tacitamente se no termo de tres días hábiles contados dende a notificación persoal, o concelleiro non fai manifestación expresa ante o alcalde de que non acepta a delegación, todo iso sen prexuízo da preceptiva publicación no Boletín Oficial da Provincia, e da debida comunicación ao Pleno na primeira sesión que teña lugar. A delegación, unha vez aceptada, entenderase vixente ata a incorporación de don Marcos Vinicio Bousnina Moresco e mentres non sexa revogada expresamente ou o órgano delegante avoque para si algún asunto concreto na forma establecida pola Lei 30/1992, de 26 de novembro, de réxime xurídico das administracións públicas e do procedemento administrativo común. Nos documentos que deba firmar a concelleira delegada no exercicio da delegación farase constar a data da Resolución de Alcaldía pola que se efectuou a delegación. Quinto: Notifíquese persoalmente á interesada, publíquese no Boletín Oficial da Provincia, e déase conta ao Pleno na seguinte sesión que teña lugar. Cambre, 10 de xaneiro de 2013 O alcalde Manuel Rivas Caridad